**8. razred 7. 4. 2020**

**Predmetni odvisnik**

Pozdravljeni, učenci!

Danes boste spoznali drugi, predmetni odvisnik. Podoben je osebkovemu, samo da se po njem vprašamo z »ostalimi vprašalnicami za sklone« in povedkom glavnega stavka.

Če smo se po osebkovem odvisniku spraševali z vprašalnico za imenovalnik (in s povedkom glavnega stavka), katere vprašalnice nam torej ostanejo za predmetni odvisnik?

Ostanejo nam vprašalnice za ostale sklone, torej za rodilnik/dajalnik/tožilnik/mestnik/orodnik:

Koga/česa + povedek glavnega stavka?

Komu/čemu + povedek glavnega stavka?

Koga/kaj + povedek glavnega stavka?

O kom/o čem + povedek glavnega stavka?

S kom/s čim + povedek glavnega stavka?

Poglejmo si razlago in naloge na povezavah:

* <https://eucbeniki.sio.si/slo8/2315/index3.html>
* <https://eucbeniki.sio.si/slo8/2315/index4.html>
* <https://eucbeniki.sio.si/slo8/2315/index5.html>

Čakajo nas še naloge za ponavljanje snovi. Reši naloge v samostojnem delovnem zvezku: str. 95 (nal. 8)–str. 97 (nal. 9).

Preveri s pomočjo rešitev (najdeš jih tudi na portalu ucim.te):

**8. naloga:**

**a-naloga:**

Prva poved je dvostavčna, druga pa enostavčna.

Obe povedi sta enostavčni.

Obe povedi sta dvostavčni.

**Prva poved je enostavčna, druga pa je dvostavčna.**

**b-naloga:**

Osebek: **Mnogi strokovnjaki**

Povedek: **opozarjajo**

Predmet: **na nevarnosti mobilne telefonije**

**c-naloga:**

Glavni stavek je za odvisnikom. DA **NE**

Osebek, povedek in predmet so v glavnem stavku. DA **NE**

V glavnem stavku manjka osebek. DA **NE**

V glavnem stavku manjka predmet.  **DA** NE

Glavni stavek je od odvisnega ločen z vejico. **DA** NE

Po odvisniku se vprašamo *kdo ali kaj* + povedek gl. st. DA **NE**

Po odvisniku se vprašamo na *koga ali kaj* + povedek gl. st. **DA** NE

**č-naloga:**

Vlogo predmeta glavnega stavka ima **cel odvisni stavek**.

 del odvisnega stavka.

**d-naloga:**

(Odvisnik, ki ima vlogo glavnega stavka, bi imenoval/-a) predmetni odvisnik(.)

**9. naloga:**

**a-naloga:**

 **Kaj/Koga ali kaj svetujejo?**

Uporabnikom na primer svetujejo, naj bodo pri naročanju brezplačnih melodij zelo pozorni.

 **Kaj/Koga ali kaj spregledajo?**

Mnogi uporabniki spregledajo, da so resnični pogoji in cene po navadi skriti v drobnem tisku.

**Kaj/Koga ali kaj omogočajo?**

Prenosni telefoni mladim tudi omogočajo, da posnamejo fotografijo ali video.

**Komu/Komu ali čemu se zgodi?**

Komur je v veselje fotografiranje s telefonom, se lahko zgodi marsikaj neprijetnega.

 **S kom/S kom ali čim si izmenjuje?**

Na spletu si lahko izmenjuje fotografije, s komer si želi.

**b-naloga:**

Spraševal/-a sem se po vršilcu dejanja oz. nosilcu stanja/po dejanju oz. stanju/**po tistem, ki ga dejanje prizadeva**/po kraju ali času dejanja.

Vsi odvisni stavki imajo torej vlogo osebka/povedka/**predmeta**/prislovnega določila.

V zvezek prepiši razlago:

**Predmetni odvisnik** dopolnjuje povedek glavnega stavka s podatkom o **vsebini dejanja**. Po njem se lahko vprašamo z vprašalnico **koga ali kaj + povedek glavnega stavka**. Pogosto vsebuje tudi druge podatke, npr. **komu ali čemu je dejanje namenjeno, koga ali česa ni ipd**. Glavni stavek je od odvisnega vedno ločen z **vejico**.